Polițiștii de frontieră sătmareni cerceteazã doi cetățeni, un ucrainean și un român, care au prezentat la controlul de frontieră un permis de conducere fals, având însemnele autorităților din Ucraina, respectiv un certificat eliberat de autoritățile bulgare, pe care era înscrisă inspecția tehnică periodică, dovedindu-se a fi, de asemenea, falsă.
În data de 05 martie a.c., in jurul orei 09.30, în Punctul de Trecere a Frontierei Petea, județul Satu Mare, s-a prezentat pentru efectuarea formalităților de frontieră, pe sensul de ieșire din țară un cetățean ucrainean, în vârstă de 48 de ani. Bărbatul conducea un ansamblu rutier format din cap tractor și semiremorcă, ambele înmatriculate în Cehia. Poliţiştii i-au solicitat și permisul de conducere, iar în urma verificărilor au constatat că documentul prezentat de șofer, care avea însemnele autorităților ucrainene, nu îndeplinește condițiile de formă și de fond ale unuia autentic, fiind fals.
Câteva ore mai târziu, în același punct de trecere, tot pe sensul de ieșire, s-a prezentat un maramureșean, care conducea un autoturism înmatriculat în Bulgaria. Bărbatul, în vârstă de 23 de ani a prezentat la controlul de frontieră și documentele mașinii.
În urma efectuării verificărilor specifice, polițiștii de frontieră au constatat că certificatul de înmatriculare pe care era înscrisă inspecția tehnică periodică nu întrunește elementele de formă și fond ale unui document autentic, dovedindu-se a fi falsă.
În ambele cauze, polițiștii de frontieră sătmăreni au întocmit dosare penale. Dacă în primul caz s-a întocmit dosar penal pentru săvârșirea infracțiunilor de uz de fals și conducere pe drumurile publice a unui autovehicul de către o persoană care nu posedã permis de conducere, în cel de-al doilea caz, pentru săvârşirea infracţiunii de uz de fals conform Codului Penal, urmând ca la final să fie dispuse măsurile legale ce se impun.
trarea în țară